**Lēmums**

18.12.2019. Nr. 2.4.1-11/2019

Par revīzijas ziņojuma un

Revidējamās vienības ziņošanas

par ieteikumu ieviešanu laika grafika apstiprināšanu

Izvērtējot 2019.gada 8.novembra revīzijas ziņojuma projektu likumības/lietderības revīzijā “Vai valsts budžeta līdzekļi Latvijas Republikas robežas joslas infrastruktūras būvniecībai un uzturēšanai ir izlietoti likumīgi, sasniedzot izvirzītos mērķus un rezultātus”, Iekšlietu ministrijas 2019.gada 3.decembra vēstulē Nr.1-76/2932 sniegtos paskaidrojumus, kā arī 2019.gada 17.decembra apspriedē sniegtos paskaidrojumus par revīzijas ziņojuma projektu, Valsts kontroles Otrā revīzijas departamentadirektore I.Grīnhofa un sektora vadītāja K.Skalbiņa*,* pamatojoties uz Valsts kontroles likuma 55.panta pirmo daļu,

**nolēma:**

1. Apstiprināt revīzijas ziņojumu “Vai valsts budžeta līdzekļi Latvijas Republikas robežas joslas infrastruktūras būvniecībai un uzturēšanai ir izlietoti likumīgi, sasniedzot izvirzītos mērķus un rezultātus”un Revidējamās vienības ziņošanas par ieteikumu ieviešanu laika grafiku.
2. Nosūtīt revīzijas ziņojumu un Revidējamās vienības ziņošanas par ieteikumu ieviešanu laika grafiku Iekšlietu ministrijai.
3. Iekšlietu ministrijai rakstveidā informēt Valsts kontroli par ieteikumu ieviešanu atbilstoši Revidējamās vienības ziņošanas par ieteikumu ieviešanu laika grafikā norādītajiem termiņiem.
4. Slēgt revīziju Nr. 2.4.1-11/2019.

Saskaņā ar Valsts kontroles likuma 64.panta pirmajā daļā noteikto revidējamā vienība vai cita valsts vai pašvaldības institūcija, uz kuru attiecas revīzijas ziņojumā norādītais, ir tiesīga apstrīdēt lēmumu par revīzijas ziņojuma apstiprināšanu Valsts kontroles padomē. Privātpersona ir tiesīga apstrīdēt lēmumu par revīzijas ziņojuma apstiprināšanu Valsts kontroles padomē, ja tas tieši aizskar šīs privātpersonas tiesības vai likumiskās intereses. Lēmumu par revīzijas ziņojuma apstiprināšanu var apstrīdēt Valsts kontroles padomē 15 dienu laikā no tā pieņemšanas dienas..

Sektora vadītājaK.Skalbiņa

Departamenta direktorsI.Grīnhofa

ŠIS DOKUMENTS IR ELEKTRONISKI

PARAKSTĪTS AR DROŠU ELEKTRONISKO

PARAKSTU UN SATUR LAIKA ZĪMOGU